Frank Bainimarama
<s>Josaia Voreqe Bainimarama, , poznatiji kao Frank Bainimarama (; Kiuva, 27. travnja 1954.), fidžijski vojni časnik i političar, koji je od 2007. do 2022. godine obnašao dužnost premijera Fidžija.</s><s>Za vrijeme vojne karijere bio je pripadnik mornarice s činom komodora, a od 1999. do 2014. godine bio je i Vrhovni zapovjednik Oružanih snaga Fidžija.</s><s>Osim što je bio premijer, Bainimarama je držao i brojne ministarske portfelje.</s>

<s>Iako je Bainimarama danas demokratski izabrani premijer Fidžija, dva je puta u povijesti te države na vlast dolazio silom.</s><s>Prvi put je, tokom 2000. godine, sudjelovao u rušenju premijera Mahendre Chaudhryja i predsjednika Kamisesea Mare te je od 29. svibnja do 13. srpnja 2000. godine bio na čelu Privremene vojne vlade koja je vodila zemlju u tranzicijskom periodu dok nije predala vlast Josefi Iloilu kao predsjedniku.</s><s>Iako se te 2000. godine odrekao vlasti, Bainimarama je postao ključni faktor fidžijske politike te je bio instrumentalan u dolasku premijera Laisenije Qarasea na vlast 2000., odnosno 2001. godine.</s><s>Međutim, s vremenom su se Qarase i Bainimarama razišli, a sukob je kulminirao 2006. godine, kada je Bainimarama, zajedno s vojskom, dao ultimatum Qaraseu da ispuni njegove zahtjeve ili podnese ostavku.</s><s>Qarase je odbio zahtjeve i nije podnio ostavku, nakon čega je Bainimarama opet organizirao državni udar i preuzeo vlast u državi, isprva kao privremeni predsjednik, a onda kao premijer.</s><s>Vrhovni sud ga je 2009. godine smijenio, proglasivši puč neustavnim i nelegalnim, međutim u tom je trenutku predsjednik Iloilo dokinuo Ustav i vratio Bainimaramu na premijersko mjesto, na kojem je ostao sve do parlamentarnih izbora 2014. godine.</s>

<s>Unatoč kritikama, Bainimarama je uvjerljivo pobijedio na izborima 2014. godine te je, po prvi puta, prisegnuo kao legalni premijer.</s><s>Njegova stranka, FijiFirst, pobijedila je i na izborima 2018. godine, tako da je Bainimarama potvrdio svoj mandat i ostao na premijerskom mjestu.</s>

<s>Vanjske veze</s>

<s>Republic of Fiji Military Forces website
Bainimarama's speech, 5 December 2006: the stated reasons for the coup
Commodore Bainimarama's address to the 62nd session of the United Nations General Assembly, 28 September 2007 (video)
Commodore Bainimarama's address to the 63rd session of the United Nations General Assembly, 26 September 2008
Frank, Uncensored, ABC documentary by Philippa McDonald, 3 August 2010.</s>

<s>Fidžijski političari
Predsjednici Fidžija
Premijeri Fidžija
Pučisti
Fidžijski oficiri</s>

